Diari Oficial de la Generalitat Valenciana


Sumari del DOGV 3734, del 19-04-2000 (2000/3070)

Informació pública de la suspensió de l'atorgament de llicències en determinats àmbits de sòl classificat com a urbà pel Pla General d'Ordenació Urbana de València.
--------------------------------------------------------------------------------------------------------------------------------------------------------------------

### Dades del document

Número de DOGV
:   3734

Data del DOGV
:   19-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3070


Organisme emissor
:   Ajuntament de València

Tipus de document
:   Anunci

Informació pública de la suspensió de l'atorgament de llicències en determinats àmbits de sòl classificat com a urbà pel Pla General d'Ordenació Urbana de València. [2000/F3070]
  
La Comissió de Govern, en la sessió ordinària del dia 7 d'abril de 2000, va adoptar l'acord següent:
  
«Vistes les iniciatives de programes d'actuació integrada presentades i actualment en tràmit per a distints àmbits de sòl classificat com a urbà pel Pla General d'Ordenació Urbana (PGOU), no inclosos, totalment o parcialment, en unitats d'execució pel PGOU o per instrument de desenvolupament aprovat, i en les quals es proposa la seua inclusió en unitats d'execució, la redelimitació de les existents o l'alteració de l'ordenació detallada vigent, mitjançant el corresponent document de planejament, i amb el dictamen de la Comissió Informativa d'Urbanisme, s'acorda, en compliment del que ha aprovat la Comissió de Govern en la sessió del dia 3 de març de 2000:
  
Suspendre, de conformitat amb el que s'estableix en l'article 57 de la Llei Reguladora de l'Activitat Urbanística i l'article 152 del Reglament de Planejament, a fi d'estudiar les reformes de l'ordenació urbanística vigent contingudes en les alternatives tècniques de programa d'actuació integrada presentades, l'atorgament de llicències de parcel·lació de terrenys, l'edificació i demolició i d'activitat en els àmbits d'actuació proposats en els següents expedients de programa d'actuació integrada que tramita el Servei de Planejament:
  
1. Expedient 148/1998: àmbit del planejament de desenvolupament PS3-10 Estribord/Escotilla, del PGOU.
  
2. Expedient 547/1998: àmbit conformat pels terrenys ubicats a l'est de la carrera de Malilla, entre els carrers de Bernat Descoll i els darreres dels edificis que recauen al carrer de l'Illa de Cabrera, qualificats com a UFA-2, TER-3, i la parcel·la edificable, pendent de consolidació, qualificada com a EDA, que recau al carrer de Bernat Descoll i al límit de classificació de sòl urbà.
  
3. Expedient 38/1999: àmbit del planejament de desenvolupament PS3-5 Botavara/Toldilla, del PGOU.
  
4. Expedient 155/1999: àmbit conformat pels terrenys qualificats com a IND-2 pel PGOU i els límits del qual són: al nord, la prolongació del carrer de Karl Marx; al sud, el camí dels Lledoners (inclòs); a l'est, instal·lacions industrials consolidades (Pikolín i Canoturia); a l'oest, el carrer del Guadalquivir.
  
5. Expedient 159/1999: àmbit conformat pels terrenys ubicats a l'est del carrer de Motilla del Palancar, entre el límit de classificació del sòl urbà i el carrer del Primat Reig, pendents de consolidació i qualificats pel PGOU com a EDA i ENS-1, excepte en la parcel·la situada al carrer de Peníscola, 15 i 17, en la qual ha sigut concedida llicència d'obres per la Resolució número U-29, de data 3 de gener de 2000 (expedient 573/1999, llicències urbanístiques).
  
6. Expedient 324/1999: àmbit conformat per les parcel·les edificables, no consolidades que recauen al carrer del Brasil (entre els carrers de Velázquez i de Torres). Les parcel·les edificables, entre el carrer del Brasil (entre els números de policia 73 i 75 del carrer del Brasil, ambdós exclosos) i el carrer de Navarro Cabanes, que recauen a l'espai lliure previst pel PGOU, incloent-hi part de l'interior de l'illa en la qual es troben ubicades.
  
7. Expedient 364/1999: àmbit conformat pels següents límits: nord, carrer de la Pianista Amparo Iturbi. Sud: mitgera de l'edifici de huit plantes que recau al carrer de Sant Vicent i al d'Almudaina, i el darrere del mateix edifici. Est: límit est de l'espai lliure privat, previst pel PGOU, i la prolongació recta d'aquest límit fins als carrers de la Pianista Amparo Iturbi i d'Almudaina. Oest: carrer de Sant Vicent Màrtir.
  
8. Expedient 468/1999: àmbit conformat per: parcel·les edificables que recauen al carrer del Palleter, des del número de policia 81 fins al carrer del Literat Gabriel Miró; parcel·les edificables que recauen al carrer del Palleter, des del número de policia 54 fins al carrer del Literat Gabriel Miró, inclòs l'interior de l'illa en la qual s'ubiquen, fins al límit de les parcel·les d'una altura vinculades a les edificacions existents. Parcel·les edificables que recauen al carrer del Literat Gabriel Miró, entre els números de policia 4 i 30, excepte els números 10 i 12.
  
9. Expedient 487/1999: àmbit conformat per parcel·les edificables qualificades com a UFA-2, confrontants amb el límit est de la unitat d'execució C del pla especial de protecció i reforma interior del centre històric de Campanar.
  
10. Expedient 515/1999: àmbit conformat per l'illa delimitada pels carrers de les Illes Canàries, els darreres dels edificis que recauen al carrer del Pintor Maella, de Pere II el Cerimoniós i carrer de l'Escultor Vicente Beltrán Grimalt, excepte els habitatges unifamiliars existents, protegits pel PGOU.
  
11. Expedient 541/1999: àmbit conformat pels carrers de Sant Joan de Déu, del Doctor Álvaro López, avinguda dels Tarongers, prolongació del carrer de Pedro Maza, carrer del Comte de Melito i bulevard Serrería.
  
12. Regeix la suspensió de llicències, tret de la d'intervenció, en la seua fase de demolició, en l'edifici catalogat situat al carrer del Cobert de Sant Tomàs, 6 (expedient 524/1999).»
  
Contra l'acte administratiu transcrit, que és definitiu en la via administrativa, i de conformitat amb el que s'estableix en la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, es podrà interposar un dels recursos següents:
  
a) Amb caràcter potestatiu, un recurs de reposició davant el mateix òrgan que va dictar l'acte contra el qual es recorre, en el termini d'un mes, comptador des de l'endemà de la recepció d'aquesta notificació.
  
Si transcorre un mes des de l'endemà de la interposició del recurs de reposició sense que aquest haja sigut resolt, es podrà entendre que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la recepció d'aquesta notificació.
  
Tot això sense perjudici que es puga exercir qualsevol altre recurs o acció que s'estime procedent.